Lejla (Hari Mata Hari)
"Lejla" je bila pjesma predstavnica Bosne i Hercegovine na Eurosongu 2006. koju je izvela na bosanskom jeziku grupa Hari Mata Hari. Komponirao ju je srbijanski pjevač Željko Joksimović, koji je osvojio 2. mjesto na Eurosongu 2004, a tekst su napisali Fahrudin Pecikoza i Dejan Ivanović. Pjesma je prvi put izvedena u polufinalu, jer Bosna i Hercegovina nije završila u top 10 na prethodnom takmičenju. Ovdje je izvedena kao 22. po redu (nakon Estonije i prije Islanda). Dobila je 267 bodova, rangirajući se kao druga od 23 i kvalificirajući se za finale. Pjesma je kasnije dobila nagradu novinara za najbolju kompoziciju Eurosonga 2006. Na finalima, izvedena je kao 13. po redu (nakon pjesme Rumunije i prije pjesme Litvanije). Na kraju glasanja, dobila je 229 bodova, plasirajući se kao 3. od 24, što znači da Bosna i Hercegovina ima automatski nastup za finale na sljedećem takmičenju. Ovo je najbolji rang Bosne i Hercegovine na Eurosongu, pobjeđujući sedmo mjesto Dine Merlina sa Eurosonga 1999. Performans je imao čitav bend u bijelim odijelima, a pri kraju su spojili ruke hodeći naprijed na sceni.